Mariana Marcelino

**Mariana Marcelino** (født 16. juli 1992) er en brasiliansk friidrettsutøver som konkurrerer i sleggekast. Hun er tre ganger søramerikansk mester, i 2017, 2019 og 2021. 

## Idrettskarriere
Marcelino deltok i Søramerikansk ungdomsmesterskap i friidrett 2008 (U18), og fikk der sølv i kulestøt og sleggekast. I 2009 kom hun på niendeplass i kulestøt i det brasilianske mesterskapet i friidrett, og kom på andreplass i kulestøt i det brasilianske U18-mesterskapet og U23-mesterskapet. Hun deltok i Ungdoms-VM i friidrett 2009 i Italia, og kom der på sjuendeplass i kulestøt. Hun vant sleggekast under det brasilianske juniormesterskapet i 2010, og under det brasilianske U23-mesterskapet i 2010 kom hun på tredjeplass i kulestøt og fjerdeplass i sleggekast.

Hun fikk bronse i kulestøt under det brasilianske mesterskapet innendørs i 2011. Hun ble tatt ut til å delta i Panamerikansk juniormesterskap i friidrett 2011 (U20), og kom der på femteplass i sleggekast og sjetteplass i kulestøt. I september 2011 vant hun sleggekast under det brasilianske juniormesterskapet i friidrett, og hun vant også denne øvelsen i det brasilianske U23-mesterskapet i 2011. I 2012 kom hun på fjerdeplass i sleggekast under det brasilianske mesterskapet i friidrett, og hun vant hun sleggekast under det brasilianske U23-mesterskapet i friidrett. Hun representerte Brasil under Søramerikansk U23-mesterskap i friidrett 2012, og fikk der sølv i sleggekast, bak Zuleima Mina fra Ecuador. 

Marcelino vant sleggekast under det brasilianske U23-mesterskapet i 2013. Hun deltok i Iberoamerikansk mesterskap i friidrett 2014, der hun kom på sjetteplass i sleggekast, og hun vant sleggekast under Søramerikansk U23-mesterskap i friidrett 2014. Hun vant også sleggekast under Brasiliansk mesterskap i friidrett 2014, og vant med det sin første nasjonale tittel i friidrett. Under Iberoamerikansk mesterskap i friidrett 2016 fikk hun bronse i sleggekast, og hun vant sleggekast under Brasiliansk mesterskap i friidrett 2016, med ny personlig rekord på 64,90 meter. 

Hun forbedret sin personlige rekord med over to meter, til 67,02 meter, da hun vant sleggekast under Brasiliansk mesterskap i friidrett 2017. To uker senere vant hun sleggekast under Søramerikansk mesterskap i friidrett 2017, og hun deltok i Sommeruniversiaden 2017, der hun kom på sjuendeplass. Hun deltok i Søramerikanske leker 2018, der hun kom på fjerdeplass i sleggekast, og hun kom på sjetteplass under Iberoamerikansk mesterskap i friidrett 2018. Hun vant sleggekast under Brasiliansk mesterskap i friidrett 2018.

Hun forsvarte seieren sin fra 2017, da hun vant sleggekast under Søramerikansk mesterskap i friidrett 2019 i Lima. Hun deltok i Panamerikanske leker 2019, og kom der på fjerdeplass i sleggekast. Hun vant på nytt sleggekast under Brasiliansk mesterskap i friidrett 2019. 2020-sesongen innen friidrett ble redusert grunnet koronaviruspandemien, og Brasiliansk mesterskap i friidrett 2020 ble arrangert i desember. Der vant hun sleggekast, med 63,73 meter.

I 2021 ble hun for tredje gang søramerikansk mester i sleggekast, da hun vant Søramerikansk mesterskap i friidrett 2021, med 66,16 meter. Hun vant også sleggekast under Brasiliansk mesterskap i friidrett 2021, der hun satte personlig rekord og brasiliansk rekord med 67,45 meter. 

## Referanser


## Eksterne lenker
*